ഖുർ‌ആനിൽ അദ്ധ്യായാരംഭങ്ങളിലുള്ള കേവലാക്ഷരങ്ങൾ

ഖുർ‌ആനിലെ 29 അദ്ധ്യായങ്ങൾ ഒന്നോ അതിലധികമോ ദൈർഘ്യമുള്ള അറബി അക്ഷരങ്ങൾ കൊണ്ടാണ്‌ ആരംഭിക്കുന്നത്.
ഈ അക്ഷരങ്ങൾക്ക് ഏന്തെങ്കിലും തരത്തിലുള്ള ഒരു അർത്ഥവും ഇല്ല.
തുടർന്നുള്ള വാക്യങ്ങളുമായി ഘടനാപരമായോ, അർത്ഥപരമായോ ബന്ധമില്ലാത്തവയാകയാൽ
ഇവ വേറിട്ടു നിൽക്കുന്ന അക്ഷരങ്ങൾ (അറബി: ألحروف المقطة) എന്നറിയപ്പെടുന്നു.
ഇവയുടെ അർത്ഥമോ വിശദീകരണമോ മുഹമ്മദ് നബി(സ)യും നൽകിയിട്ടില്ല.വിശുദ്ധ ഖുർ‌ആൻ വിവരണം, മുഹമ്മദ് അമാനി മൗലവി, വാല്യം ഒന്ന്, എഴാം പതിപ്പ്, കേരള നദ്‌വത്തുൽ മുജാഹിദീൻ , കോഴിക്കോട്.

ഉദാ: അലിഫ് ലാം മീം, ത്വാഹ്

ഒന്നു മുതൽ അഞ്ച് അക്ഷരം വരെ ദൈർഘ്യമുള്ള പദങ്ങളായാണ് ഇവ കാണപ്പെടുന്നത്.
ഇവയിൽ പല അദ്ധ്യായങ്ങളിലും ആവർത്തിച്ചവയും അവർത്തിക്കാത്തതുമായ പദങ്ങളുമുണ്ട്.
നാല് അദ്ധ്യായങ്ങളുടെ പേരായി ആ അദ്ധ്യായങ്ങളുടെ ആരംഭത്തിലുള്ള കേവലാക്ഷരം ആണ് ഉപയോഗിക്കുന്നത്.

 അദ്ധ്യായങ്ങളും കേവലാക്ഷരങ്ങളും 
കേവലാക്ഷരങ്ങളും ആ പദങ്ങൾ കൊണ്ട് ആരംഭിക്കുന്ന അദ്ധ്യായങ്ങളുടേയും പട്ടിക.

 കേവലാക്ഷരം അറബി ലിപി അദ്ധ്യായം / അദ്ധ്യായങ്ങൾ അലിഫ് -ലാം -മീം الَمَّ അൽ ബഖറ:

ആലു ഇം‌റാൻ

അൻ‌കബൂത്ത്

റൂം

ലുഖ്‌മാൻ

സജദഃ അലിഫ് -ലാം -മീം -സ്വാദ് الَمَّصَ അഅ്റാഫ് അലിഫ് -ലാം -റാ الَرٰ യൂനുസ്

ഹൂദ്

യൂസുഫ്

ഇബ്രാഹീം

ഹിജ്റ് അലിഫ് -ലാം -മീം -റാ الَمّرٰ റഅദ് കാഫ് -യാ -ഐൻ -സ്വാദ് كۤهٰيٰعۤصۤ മർയം ത്വാഹാ طٰهٰ ത്വാഹാ ത്വാ -സീൻ -മീം طٰسۤمّۤ ശുഅറാ

ഖസസ് ത്വാ -സീൻ طٰسۤ നംല് യാസീൻ يٰسۤ യാസീൻ സ്വാദ് صۤ സ്വാദ് ഹാ -മീം حٰمۤ മുഅ്മിൻ

ഫുസ്സിലത്ത്

ശൂറാ

സുഖ്റുഫ്

ദുഃഖാൻ

ജാഥിയ

അഹ്ഖാഫ് ഖാഫ് قۤ ഖാഫ് നൂൻ نۤ ഖലം

 വ്യാഖ്യാനം 
ഇത്തരം അക്ഷരങ്ങളെ പറ്റി പ്രധാനമായും രണ്ട് അഭിപ്രായങ്ങൾ അഥവാ വിശ്വാസങ്ങളാണ് നിലവിലുള്ളത്.

1. അർത്ഥമോ വ്യാഖ്യാനമോ അറിഞ്ഞുകൂടാത്ത ഈ അക്ഷരങ്ങൾ ഖുർ‌ആനിൽ അല്ലാഹു
നിക്ഷേപിച്ചിട്ടുള്ള ഒരു രഹസ്യമാണ്.
മുഹമ്മദ് നബി(സ)യുടെ അനുചരന്മാരിൽ പ്രധാനികളും ഖലീഫമാരുമാ‍യിരുന്ന അബൂബക്കർ , ഉമർ , 
ഉസ്മാൻ‌‌ , അലി
തുടങ്ങിയവരും ഇബ്‌നു മസ്‌ഊദ്, ശബൈഈ, സുഫ്‌യാനുഥൌരീ തുടങ്ങിയ പണ്ഡിതന്മാരും ഖുർ‌ആൻ
വ്യാഖ്യാതാക്കളിൽ ഒരു വിഭാഗവും ഈ അഭിപ്രായമുള്ളവരായിരുന്നു.

2. നബി മുഖേന ഇത്തരം അക്ഷരങ്ങളുടെ വ്യാഖ്യാനം ലഭ്യമല്ലെങ്കിലും അവയിൽ ഖുർ‌ആന്റെ അമാനുഷികതയെക്കുറിച്ചുള്ള സൂചനകൾ
അടങ്ങിയിരിക്കുന്നു എന്ന നിലപാടുള്ളവരാണ് രണ്ടാമത്തെ വിഭാഗം.പല അദ്ധ്യായങ്ങളിലും ഈ കേവലാക്ഷരങ്ങൾക്ക് ശേഷം ഖുർ‌ആന്റെ
മഹത്ത്വം വിവരിക്കുന്ന വചനങ്ങൾ ഉള്ളതു കൊണ്ടാണ് ചില വ്യാഖ്യാതാക്കൾ ഇങ്ങനെ അഭിപ്രായപ്പെട്ടത്.

 ഇതും കാണുക 
 ഖുർ‌ആൻ
 ഖുർ‌ആനിലുപയോഗിക്കുന്ന സൂചനാക്ഷരങ്ങൾ
 പുറത്തേക്കുള്ള കണ്ണികൾ 
 അവലംബം 

 കുറിപ്പുകൾ 

വർഗ്ഗം:ഖുർആൻ